|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**M Ó D O S Í T Ó I N D Í T V Á N Y**

**a Képviselő-testület 2023. január 24-én** **14 óra 00 perckor  
tartandó ülésének**

**3. napirendi pontjához**

**Tisztelt Képviselő-testület!**

A Képviselő-testület a 386/2019. (XII.18.) számú határozatával 2019. december 19-i hatállyal a Pénzügyi és Kerületfejlesztési Bizottság nem képviselő tagjává választotta Kertész Tamás Tibort, aki 2022. június 1-ei hatállyal lemondott a tisztségéről.

A megüresedett bizottsági hely betöltésére az alábbiak szerint teszek javaslatot.

Az előterjesztés az alábbi jogszabályi hivatkozásokon alapul:

Magyarország helyi önkormányzatairól szóló 2011. évi CLXXXIX. törvény:

*„53.§ (1) A képviselő- testület a működésének részletes szabályait a szervezeti és működési szabályzatról szóló rendeletében határozza meg. A képviselő- testület a szervezeti és működési szabályzatról szóló rendeletben rendelkezik*

*l) a képviselő- testület bizottságairól.”*

*„57. § (1) A képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait”.*

*„58.§ (2) A képviselő- testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti.”*

Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló, Budapest Főváros VII. Kerület Erzsébetváros Önkormányzat Képviselő-testületének 38/2020. (IX.24.) önkormányzati rendelete:

*„50. § (1) A Képviselő-testület állandó bizottságai:*

*a) Városüzemeltetési Bizottság*

*b) Pénzügyi és Kerületfejlesztési Bizottság*

*c) Művelődési, Kulturális és Szociális Bizottság*

*A bizottságok tagjainak névsorát jelen rendelet 5. melléklete tartalmazza.”*

**Az eredeti napirend határozati javaslatait a fentiek szerint kérjük kiegészíteni az új, 7. határozati javaslattal és elfogadni.**

**Kérem a Tisztelt Képviselő-testületet a módosító indítvány megtárgyalására és a határozati javaslat elfogadására.**

**Határozati javaslat**

**7.**

**Budapest Főváros VII. kerület Erzsébetváros Önkormányzata Képviselő-testületének …/2023. (I.24.) határozata a Pénzügyi és Kerületfejlesztési Bizottság nem képviselő tagjának megválasztásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Csontos Gyöngyit a Pénzügyi és Kerületfejlesztési Bizottság nem képviselő tagjának 2023. január 25-ei hatállyal megválasztja.

**Felelős:** Niedermüller Péter polgármester

**Határidő:** azonnal

Budapest, 2023. január 19.

Niedermüller Péter

polgármester