|  |
| --- |
| **Budapest Főváros VII. kerület Erzsébetváros Önkormányzata**  **Sáli Annamária Momentum frakcióvezető Bárdi Zsuzsanna alpolgármester**  **Bónus Éva önkormányzati képviselő** |

**MÓDOSÍTÓ INDÍTVÁNY**

**A Képviselő-testület 2023. január 24-ri rendes ülés 1-es napirendi pontjához**

**Tisztelt Képviselő-testület!**

Az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) önkormányzati rendelet 15. § (1) bekezdésének kiegészítése azt a célt szolgálja, hogy a szolgálati lakások kiutalásának rendjét átláthatóbbá tegye.

**Szövegszerű javaslatunk:**

Budapest Főváros VII. Kerület Erzsébetváros Önkormányzat Képviselő-testületének az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) önkormányzati rendelet 15. §-a a következő (7) bekezdéssel egészül ki:

*„(7) Nem adható szolgálati lakás annak a személynek, akinél az (1) bekezdésben részletezett jogviszony kevesebb, mint 3 éve áll fenn, kivéve, ha*

*a.) a jogviszony az önkormányzati feladatok ellátásának szempontjából hiányszakmának minősülő területen valósul meg (pl. pedagógus, rendőr, közterületfelügyelő, orvos stb);*

*b.) a jogviszony vezetői állás betöltésére irányul, amelynél a szolgálati lakás a juttatási csomag része.”*

**Hatásvizsgálat**

A Budapest Főváros VII. Kerület Erzsébetváros Önkormányzata Képviselő-testületének az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**A Rendelet bekezdésének módosítása azért szükséges, mert ezzel növeljük az Önkormányzat működésének átláthatóságát, valamint tovább csökkentjük a visszaélésekre lehetőséget adó esetek száma.

2. **A jogszabály környezeti és egészségi következményei**A Rendelet módosításának környezeti és egészségi következményei nincsenek.

3. **A jogszabály adminisztratív terheket befolyásoló hatásai**A Rendelet módosítása, illetve kiegészítése nem eredményez jelentős többlet adminisztratív feladatokat.

4. **A jogszabály megalkotásának szükségessége, a jogalkotás elmaradásának várható következményei**A Rendelet módosítására törvényi kötelezés nincs, a jogalkotás esetleges elmaradása jogsértést nem okoz.

5. **A jogszabály alkalmazásához szükséges személyi, szervezeti, tárgyi és pénzügyi feltételek**A Rendelet módosítása többlet személyi vagy tárgyi feltételt, valamint többlet pénzügyi forrást nem igényel.

**Kérjük a Képviselő-testületet, hogy az eredetileg kipostázott rendelet-tervezet helyett jelen módosító indítványhoz csatolt rendelet-tervezetet szíveskedjen elfogadni.**

Budapest, 2023. január 19.

**Bárdi Zsuzsanna Sáli Annamária Bónus Éva**  
 alpolgármester frakcióvezető önkormányzati képviselő